นีกอปอล (ประเทศบัลแกเรีย)

**นีกอปอล** (, ; จาก; ; ) เป็นเมืองทางตอนเหนือของประเทศบัลแกเรียและศูนย์กลางการบริหารของเทศบาลนีกอปอลซึ่งเป็นส่วนหนึ่งของจังหวัดแปลแวน ตั้งอยู่บนฝั่งขวาของแม่น้ำดานูบ ห่างจากจุดบรรจบระหว่างแม่น้ำดานูบกับแม่น้ำออซัมไปทางท้ายน้ำ 4 กิโลเมตร (2 ไมล์) เขตเมืองตั้งอยู่ตีนหน้าผาหินชอล์กและกระจายตัวไปตามแนวแม่น้ำดานูบและหุบเขาแคบ ๆ

## ประวัติ
ป้อมโรมัน ("Shsihmanova" หรือ "ป้อมปราการ Kaleto") ตั้งอยู่บนเนินเขาทางทิศตะวันตกของนีกอปอลที่มองเห็นทิวทัศน์เมือง ป้อมนี้สร้างขึ้นครั้งแรกน่าจะ ป. คริสต์ศตวรรษที่ 1 โดยเป็นส่วนหนึ่งของระบบป้องกันชายแดน *[[Limes Moesiae]]* ตามแนวแม่น้ำดานูบ ซึ่งเป็นส่วนหนึ่งของแนวป้องกันดานูบ กองทหารรักษาการณ์ก่อน ค.ศ. 49 คือ *Ala I Scubulorum* ซึ่งเป็นกองทหารม้า เมืองโรมันเติบโตขึ้นนอกป้อม

ป้อมโรมันอีกสองแห่งริมแม่น้ำดานูบตั้งอยู่ใกล้เคียงทางทิศตะวันตก ได้แก่ *Securisca* (3 กม.) และ *Ansamus* (5 กม.) กองทหารรักษาการณ์ของป้อมแห่งหนึ่งคือ *ala Bosporanorum milliaria* ซึ่งเป็นกองทหารม้าที่มีกำลังพลประมาณ 1,000 นาย ประจำการอยู่ที่นั่นก่อนสมัยของจักรพรรดิเกลาดิอุส (ครองตำแหน่ง ค.ศ. 41 ถึง 54) Anasamus ถูกรวมอยู่ใน Notitia Dignitatum พร้อมกับกองทหารรักษาการณ์ของหน่วยทหาร *milites praeventores* ซึ่งมีอายุย้อนไปถึง ค.ศ. 378 และยังมี *[[mansio]]* รวมอยู่ใน Tabula Peutingeriana ซึ่งมีอายุย้อนไปถึงคริสต์ศตวรรษที่ 3 หน่วย *milites praeventores* เหล่านี้เป็นหน่วยเดียวในประเภทนี้ที่บันทึกไว้ใน Notitia Dignitatum และเป็นกองทหารพิเศษสำหรับการป้องกันเชิงรุก รวมถึงการโจมตีแบบกะทันหันในเขตชายแดน

เมื่อชายแดนและจักรวรรดิโรมันในดินแดนลุ่มแม่น้ำดานูบตอนล่างถูกคุกคามอย่างหนักจากการโจมตีอย่างไม่หยุดยั้งของชาวฮันใน ค.ศ. 447 Priscus กล่าวไว้ว่า ชาวเมือง Ansamus แสดงให้เห็นถึงความกล้าหาญและความสามารถทางการทหารที่น่าชื่นชม ซึ่งไม่เพียงแต่ขับไล่การปิดล้อมของศัตรูเท่านั้น แต่ยังเรียกร้องเงื่อนไขจากอัตติลาเองด้วย "พวกเขาไม่ได้ป้องกันตัวเองจากกำแพงเมือง แต่ต่อสู้ในสมรภูมิรบภายนอกกำแพงเมืองกับกองทัพจำนวนนับไม่ถ้วนและแม่ทัพชาวซิทผู้มีชื่อเสียง ด้วยเหตุนี้ ชาวฮันจึงสิ้นหวังและถอยทัพออกจากเมือง เมื่อหน่วยสอดแนมแจ้งว่าศัตรูกำลังผ่านไปพร้อมกับของที่ปล้นมาได้ของโรมัน ชาวเมืองทำการโจมตีระยะไกลจากป้อมปราการ พวกเขาโจมตีอย่างไม่คาดคิดและยึดของที่ปล้นมาได้ แม้ว่าพวกเขาจะมีจำนวนน้อยกว่าศัตรูมาก แต่พวกเขากลับมีความกล้าหาญและความแข็งแกร่งมากกว่า"

หลังจากการเสื่อมถอยของจักรวรรดิโรมัน ปรากฏว่าเมืองนี้ตั้งอยู่บริเวณชายแดนทางเหนือของจักรวรรดิไบแซนไทน์ ใน ค.ศ. 1059 เมืองนี้ได้รับการตั้งชื่อว่า *นิโกโปลิส* ซึ่งเป็นภาษากรีกที่แปลว่า "เมืองแห่งชัยชนะ" ในช่วงสมัยกลางส่วนใหญ่ เมืองนี้เป็นส่วนหนึ่งของจักรวรรดิบัลแกเรียตั้งแต่ก่อตั้งใน ค.ศ. 681 หลังจากที่เมืองเตอร์โนโวล่มสลายใน ค.ศ. 1393 อีวัน ชิชมัน ซาร์องค์สุดท้ายของบัลแกเรีย ได้ปกป้องสิ่งที่เหลืออยู่ของจักรวรรดิจากป้อมปราการนิโกโปล ซึ่งพระองค์ถูกจับกุมหลังจากที่เมืองถูกยึดครองโดยพวกออตโตมันใน ค.ศ. 1395 ดังนั้น นีกอปอลในบางครั้งจึงพิจารณาว่าเป็นเมืองหลวงบัลแกเรียในช่วงสองปีนี้ เมืองนี้เป็นสถานที่เกิดยุทธการที่นิโกโปลิส ซึ่งเป็นสงครามครูเสดขนาดใหญ่ครั้งสุดท้ายในสมัยกลางเมื่อ ค.ศ. 1396 ที่ป้อมปราการนิโกโปลิส กองทัพพันธมิตรของยุโรปคริสเตียนที่นำโดยพระเจ้าซีกิสมุนท์แห่งราชอาณาจักรฮังการีและอัศวินชาวฝรั่งเศสหลายคนพ่ายแพ้ต่อพวกออตโตมันภายใต้การนำของสุลต่านบาเยซิดที่ 1 และสเตฟาน ลาซาเรวิช เจ้ารัฐบริวารเซอร์เบียของพระองค์

ในช่วงภายใต้การปกครองของจักรวรรดิออตโตมัน นีกอปอลพัฒนาเป็นศูนย์กลางทางทหารและการบริหารที่สำคัญในฐานะซันจัก โดยมีป้อมปราการที่แข็งแกร่งและเศรษฐกิจ จิตวิญญาณ และการเมืองที่เจริญรุ่งเรือง จนกระทั่งเสื่อมถอยลงในช่วงคริสต์ศตวรรษที่ 17 ถึง 18 นีกอปอลเคยเป็นศูนย์กลางอำเภอ (*[[qadaa|kaza]]*) แต่ถูกเมืองเปลเวนเขาแทนที่ในฐานะศูนย์กลางระดับภูมิภาคของดินแดนบัลแกเรียส่วนนั้น นีกอปอลถูกรัสเซียยึดครองในยุทธการที่นีกอปอลใน ค.ศ. 1877

## สมัยใหม่

## เมืองพี่น้อง
นีกอปอลเป็นเมืองพี่น้องกับเมืองดังนี้:
* ฮอลาสแตแลก ประเทศฮังการี
* ชัคตีย์ ประเทศรัสเซีย
* ตูร์นูเมอกูเรเล ประเทศโรมาเนีย

## อ้างอิง

## แหล่งข้อมูลอื่น

* https://web.archive.org/web/20051220013159/http://get.info.bg/visit/Dir.asp?d=0-13-PLEVEN-Nikopol
* http://www.encyclopedia.com/html/N/NikopB1ul.asp
* bbc.co.uk
* https://web.archive.org/web/20131016090456/http://www.pleven.pro/weather/town.php?id=nikopol

หมวดหมู่:เมืองในประเทศบัลแกเรีย